**Παιδιά καλημέρα!**

Τώρα που είμαστε στο σπίτι είναι μια ευκαιρία που δεν πρέπει να αφήσουμε! Θυμάστε που η κυρία μας έλεγε ότι με την εξάσκηση μας στην ανάγνωση θα φτάσουμε σιγά-σιγά στο **τέλεια**! Ε λοιπόν τώρα είναι η ευκαιρία να τα καταφέρουμε! Έχουμε τόσο ελεύθερο χρόνο που δεν πρέπει να πάει χαμένος. Κοιτάξτε τι θα κάνετε!!**ΚΑΘΕ** μέρα θα αφιερώνετε χρόνο στην ανάγνωση. Με ποιον τρόπο; Διαβάστε παρακάτω:

1. Κάθε μέρα, θα **διαλέγετε ένα διαφορετικό βιβλίο**. Αυτό μπορεί να είναι ένα παραμύθι, ένα βιβλίο συνταγών, μια εφημερίδα, ένα λογοτεχνικό βιβλίο, ένα σχολικό βιβλίο από μεγαλύτερα αδερφάκια, ένα δικό σας σχολικό βιβλίο. Ότι θέλετε!!
2. Στη συνέχεια, θα βρείτε το **κοινό που θα σας ακούει**! Έχει πολύ πλάκα ξέρετε να διαβάζετε στα παιχνίδια σας. Ναι καλά ακούσατε διαλέξτε μερικά παιχνιδάκια και πάρτε τα και αυτά μαζί σας.
3. Μετά, βρείτε μια **ήσυχη γωνιά** κάπου στο σπίτι σας. Προσπαθήστε τουλάχιστον.
4. Όταν ετοιμάσετε τα αρκουδάκια (για παράδειγμα) μπροστά σας, βολευτείτε και εσείς και ξεκινήστε την ανάγνωση. Φανταστείτε ότι τα παιχνίδια σας ακούνε! Προσπαθήστε να τα εντυπωσιάσετε!!!

Αυτό λοιπόν θα το κάνετε κάθε πρωί. Νομίζω μισή ώρα ανάγνωσης ΚΑΘΕ ΠΡΩΙ, είναι καλά για αρχή.

**ΠΡΟΣΟΧΗ**:

Διαβάστε **φωναχτά** και όχι από μέσα σας!

Διαβάστε με **όρεξη**!!

Διαβάστε **συγκεντρωμένα** και όχι με το μυαλό κάπου αλλού!!

Διαβάστε με ένα **στόχο**… να φτάσετε στο **ΤΕΛΕΙΑ** μέχρι να ξαναγυρίσετε στο σχολείο

Μανούλες και πατερούληδες διαβάστε τη σελίδα αυτή στα παιδάκια σας και φροντίστε να κάνουν την ανάγνωση τους κάθε πρωί! Προτείνω πρωί που έχουν πιο καθαρό μυαλουδάκι!

Αισιόδοξες καλημέρες μικρά μου!!